Smittevern sjekkliste for klauvskjærere

Basert på skrivet «Kvalitetssikret klauvskjæring»

Klauvskjærer bør sørge for:

Før besøket:

1. Å ha ren kjeledress, beskyttelsesforkle eller overtrekkstøy. Klær og støvler/sko skal være lett å vaske og skoene skal desinfiseres.
2. Å ha rene/nye hansker.
3. Å kontakte TINE Rådgiving for mer informasjon, dersom besøk foretas i områder med smittsomme sjukdommer som f eks. hoste og diaré. Utsett besøk til minst tre uker etter siste kliniske symptom i besetninger som har vært rammet.
4. Å kontakte Mattilsynet for mer informasjon, dersom besøk foretas i besetninger med restriksjoner.

Under besøket:

1. Å benytte smitteslusa i alle fjøs der denne er tilgjengelig og det er praktisk mulig å benytte den i forbindelse med arbeidet.
2. Å i størst mulig grad benytte skjøteledninger, grimer, tauverk og hansker som finnes i besetningen.
3. At utstyr som må tas med inn i husdyrrommet, settes på en plastsekk og reingjøres og desinfiseres etterpå dersom det kommer i kontakt med møkk e.l.
4. Å være oppmerksom på mulig smitteoverføring mellom dyr i besetningen. Eks. Rengjør og desinfiser utstyr som har vært i kontakt med digital dermatitt, slik at ikke neste ku smittes. Beskjæring av kviger utføres først.

Etter besøket:

1. At alt utstyr (vinkelsliper, fresskiver, slipeskiver, hovkniver, visiteringstenger o.l.) rengjøres og desinfiseres. Utstyr demonteres om nødvendig før vask og desinfeksjon.
2. Å rengjøre og desinfisere støvler / fottøy.
3. At klauvboksen spyles med kaldt og deretter varmt vann og såpe til all synlig møkk og smuss er fjernet, helst med høytrykksspyler med moderat trykk. Børste benyttes om nødvendig.
4. Å desinfisere klauvboksen mellom hver besetning, så langt det er mulig.
5. At pensler og lokalbehandlende midler som har vært i kontakt med dyra, settes igjen i besetningen.
6. Grundig håndvask ved avreise.

